ปัจจุบันอายุ 32 ปี เพศหญิงประจำเดือนมาปกติสม่ำเสมอมาโดยตลอดป้องกันแบบใช้ถุงยางอนามัยทุกครั้ง ไม่เคยทานยาคุมปี 2555 เคยเข้ารับการรักษาโรคมะเร็งใต้ผิวหนังบริเวณแขน โดยการผ่าตัดก้อนเนื้อเล็กๆออก และฉายรังสีพบติดตามอาการทุกครั้งที่นัด ปัจจุบันรักษาหายแล้วตอนนี้มีเพศสัมพันธ์แบบปล่อยธรรมชาติคำถามคือ…กรณีแบบนี้ จะทำให้มีบุตรยากไหมคะ?
สวัสดีค่ะ หากประจำเดือนมาปกติและสม่ำเสมอ แสดงว่าไม่น่าจะมีปัญหาที่ระบบการสืบพันธุ์เพศหญิงหรือการสร้างฮอร์โมนเพศ จึงน่าจะสามารถมีบุตรได้ตามปกติแต่อย่างไรก็ตามนอกจากปัจจัยทางนรีเวชแล้ว ยังมีปัจจัยอื่นๆที่มีผลต่อความสามารถในการมีบุตร เช่น ความแข็งแรงของร่างกายโดยรวม โรคประจำตัวเรื้อรัง ซึ่งในกรณีนี้ที่เป็นการผ่าตัดและฉายรังสีรักษาเฉพาะที่ น่าจะมีผลต่อระบบสืบพันธุ์ได้น้อย แต่แนะนำสอบถามแพทย์ที่ดูแลเรื่องมะเร็งใต้ผิวหนังเพิ่มเติมว่าจะมีผลกระทบต่อความสามารถในการมีบุตรหรือไม่ ซึ่งถ้ารักษาหายดี แพทย์ไม่ได้ให้รักษาอะไรเพิ่มเติม ก็น่าจะไม่มีปัญหาอะไรค่ะควรปรึกษาสูตินรีแพทย์แต่เนิ่นๆด้วย เพื่อวางแผนร่วมกัน ทั้งการตรวจร่างกายและเจาะเลือดดูค่าเม็ดเลือดเตรียมความพร้อมของการตั้งครรภ์ค่ะ